Me peame seda konservatismi vist alles õppima," nähvas Helen. Jimi väidab, et konservatiivid ei salli mingeid muutusi. Nad ei taha, et elu paremaks läheks, hääletavad kõige vastu ja on progressi vastased. Nisukesed parajad tropid."  Päris nii see pole," juhendas Meelis. Käisin just eelmisel nädalal Helsingborgis konservatismi seminaril. Konservatismi idee  seisneb inimese sisemiste väärtuste edendamises, inimese enda ressursside realiseerimises. Konservatiivne poliitika järelikult ei tegele mitte raha jagamisega, vaid hingelise ja vaimse sfääriga."  Tähendab, kevadbänd on siis ju ka konservatiivne bänd!" hüüatas Helen.  Aga muidugi, kallikesed!" kiitis Meelis. Näiteks teie hitid Kas ma olen nõme?" ja Liigjoomine Järva-Jaanis" on padukonservatiivsed."  Väga huvitav," kratsis Rolf kukalt. Imelik, et Eestis mingit konservatiivset parteid ei  ole."  On küll, Isamaa ja Res Publika Liit üritab formeeruda konservatiivseks erakonnaks."  Mis, IRL?" imestas Kartul. Nende idee on ju venevastasus. Kuidas saab IRL olla konservatiivne erakond, kui nende juht Laar on maailma kõige radikaalsem liberaal?"  Seal Helsinborgis oli ka üks IRL-i noorpoliitik, Margus Tsahkna. Usun, et küllap kuuleme peagi ühenderakonna uuest poliitikast. Aga kuulge, täna õhtul on ju ülikooli kohvikus IRL-i valimiskampaania. Lähme, uurime seda asja!"  Mina  üldiselt parteilastega ei viitsi suhelda," mõmises Jimi, aga olgu, kui seal tasuta küpsiseid saab, ma tulen kaasa."